Daði Þór Jóhannsson er Íþróttamaður Fjarðabyggðar 2019 Íþróttamaður Fjarðabyggðar var valinn við hátíðlega athöfn í Nesskóla í Neskaupstað sunnudaginn 29. desember . Fyrir valinu varð frjálsíþróttakappinn Daði Þór Jóhannsson úr Ungmennafélaginu Leikni Fáskrúðsfirði . Daði hefur verið tilnefndur til Íþróttamanns Fjarðabyggðar alls fimm sinnum árin 2013 , 2016 , 2017 , 2018 og nú 2019 . Umsögnin um Daða Þór var svohljóðandi : Frjálsíþróttakappinn Daði Þór Jóhannsson er gríðarlega öflugur alhliða frjálsíþróttamaður en hann finnur sig best í stökkgreinum . Í byrjun júní náði Daði þeim frábæra árangri að verða Íslandsmeistari í hástökki í undir 22 ára flokki , þar sem Daði stökk yfir 1,72 metra . Á sama móti varð Daði svo í öðru sæti í langstökki og í þrístökki . En í öllum greinum bætti hann sinn besta árangur . Seinna í sama mánuði var Daði svo mættur til Gautaborgar þar sem hann tók þátt á Gautaborgarleikunum þar sem hann bætti sinn fyrri árangur í hástökki og stökk þá yfir 1,80 . Til að nefna nokkur önnur afrek á árinu og fjölbreyttni Daða sem íþróttamanns þá varð Daði í fyrsta sæti í spjótkasti , kringlukasti , kúluvarpi , 80 og 800 metra hlaupum á mótum hér fyrir austan . Auk þess varð hann í öðru sæti á Akureyrarmóti UFA í 600 metra hlaupi . Daði er mikil fyrirmynd , duglegur , samviskusamur og fylginn sér . Aðrir sem tilnefndir voru til íþróttamanns Fjarðabyggðar 2019 :